[{"text_idx": "#000000", "text": "Algas ko\u0303ik sellest, et Pa\u0308rnu kauaaegse so\u0303pruslinna Jelgava kultuuriinimesed tantsuansamblist Lielupe saatsid Pa\u0308rnu Linnavalitsusele kutse sooviga na\u0308ha La\u0308tis, Jelgavas traditsioonilisel ja ko\u0303rgetasemelisel rahvatantsuu\u0308ritusel ka meie linna kollektiivi."}, {"text_idx": "#000001", "text": "Pa\u0308rnu linna rahvakultuuri peaspetsialist Alli Po\u0303rk usaldas Pa\u0308rnu ja tegelikult terve Eesti esindamise seekord meile, rahvatantsuru\u0308hmale Tuurit-Tuurit. Kutse va\u0308a\u0308rtust to\u0303stab to\u0303ik, et siiani on nimetatud tantsukontserdile va\u0308ljastpoolt La\u0308tit kutsutud vaid mo\u0303ned kollektiivid. Kokku esinesid koos meiega seitse kollektiivi ning organiseerijate kinnitusel pa\u0308a\u0308sevad Jelgava \u201eTants on meie armastus\u201c kontserdi raames lavale vaid La\u0308ti parimad rahvatantsuansamblid oma parima repertuaariga. Seekord astusid u\u0308les sellised ko\u0303rgetasemelised ansamblid nagu Dail\u0327rade, Dancis, Gatve, Lielupe, Rotal\u0327a ja Teiksma."}, {"text_idx": "#000003", "text": "Kontsert oli jagatud kaheks osaks. Esimest osa ta\u0308iendasime kahe tantsuplokiga ku\u0308lalisesinejana ka meie. U\u0308rituse populaarsusele viitas asjaolu, et u\u0308le 300 kohaline saal oli ta\u0308iesti va\u0308lja mu\u0308u\u0308dud. Kohal olid La\u0308ti rahvatantsu juhtfiguurid ning peale kontserti korraldatud banketti austas oma visiidiga ka Jelgava meer. A\u0308revust ja pinget oli tunda o\u0303hus ja na\u0308ha korraldajate na\u0308gudelt. Tagantja\u0308rele vo\u0303ime to\u0303deda, et eestlased ja eesti rahvatants on La\u0308tis teretulnud. Asjatundlik audients ei hoidnud kontserdi ajal oma emotsioone tagasi, lo\u0303unapoolsem temperament kaasaelamist hoogustamas. La\u0308ti rahvatantsukoru\u0308feed kiitsid meie treenereid Eneli Ru\u0308u\u0308tlit ja Tiiu Pa\u0308rnitsat, et lisaks vajalikule lavailule on meie tantsudes sa\u0308ilinud ka eesti rahvatantsu algupa\u0308ra ning pa\u0308rimused. Siinkohal suur ta\u0308nu ka igavesti noorele ha\u0308rra Henn Tiivelile, kelle kannatliku to\u0308o\u0308ga see suuresti sillutatud on. Kontserdi teine osa oli juba puhtalt La\u0308ti tantsuansamblite suurejooneline ja vaatema\u0308nguline lavademonstratsioon. See oli u\u0308limalt vaimustav, professionaalne ning kaunis. Saime koos publikuga vo\u0303imsa emotsiooni ning tulevikule mo\u0303eldes ka vajaliku motivatsiooni."}, {"text_idx": "#000004", "text": "La\u0308tlased on teadupa\u0308rast u\u0308sna lo\u0303bus ja peoaldis rahvas, eriti siis veel tantsuinimesed, kes olidki peale ametlikku kontserti korraldanud tempoka ja lo\u0303busa ja\u0308relpeo. Ligi paarsada noort ja nooruslikku tantsisid ja trallisid DJ saatel hommikutundideni. Nii ka meie. Olime meie tantsija Edda abil ette valmistanud ka u\u0308he tempoka meeste erinumbri, diskopopurrii, mida tabas meile meeldiva u\u0308llatusena kaasaelamis- ja aplausitorm. La\u0308tlased on to\u0303esti u\u0308ks va\u0308ga ku\u0308lalislahke ja emotsionaalne rahvas ning La\u0308timaa avastamist ja ku\u0308lastamist va\u0308a\u0308rt! Me\u0304s mi\u0304lam deja\u0304!"}]